**Ո Ր Ո Շ ՈՒ Մ**

**Կատարողական վարույթը կասեցնելու մասին**

27. Դեկտեմբերի. 2018թ. ք. Արթիկ

Հարկադիր կատարումն ապահովող ծառայության Շիրակի մարզային բաժնի Արթիկի բաժանմունքի հարկադիր կատարող, արդարադատության լեյտենանտ Դավիթ Սահականս քննության առնելով 03.08.2015թ–ին վերսկսված թիվ 00838390 կատարողական վարույթի նյութերը

**Պ Ա Ր Զ Ե Ց Ի**

ՀՀ Շիրակի մարզի ընդհանուր իրավասության դատարանի կողմից 18.06.2015թ–ին տրված թիվ ՇԴ3/0779/02/14 կատարողական թերթի հիման վրա անհրաժեշտ պարտապաններ Գրիգոր Թորգոմի Գրիգորյանից և «Ռոբան» սահմանափակ պատասխանատվությամբ ընկերությունից հօգուտ «Ինգո Արմենիա» ապահովագրական փակ բաժնետիրական ընկերության համապարտության կարգով բռնագանձել 330.000/երեք հարյուր երեսուն հազար/ ՀՀ դրամ որպես տուժողին վճարված գումարի փոխհատուցում, 48.000/քառասունութ հազար/ՀՀ դրամ որպես փաստաբանին վճարված գումար և 6600/վեց հազար վեց հարյուր/ ՀՀ դրամ որպես նախապես վճարված պետական տուրքի գումար:

Կատարողական վարույթով վճռի հարկադիր կատարման ընթացքում պարտապաններ Գրիգոր Թորգոմի Գրիգորյանից և «Ռոբան» սահմանափակ պատասխանատվության ընկերության ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար։ Պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 03.08.2015թ–ին վերսկսված թիվ 00838390 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին՝ նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան։

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում։

Որոշման պատճենն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումն ստանալու օրվանից տասնօրյա ժամկետում:

Հարկադիր կատարող,

Արդարադատության լեյտենանտ` Դավիթ Սահակյան